Saya mau tau Longitud dari Navigasi. Jelaskan dalam bahasa melayu

Sama seperti garis latitud, longitud sesuatu tempat di Bumi ialah jarak sudut timur atau barat meridian utama atau meridian Greenwich. Longitud biasanya dinyatakan dalam darjah (ditandakan dengan °) dari 0° di meridian Greenwich hingga 180° timur dan barat. Sydney, sebagai contoh, mempunyai longitud sekitar 151° timur. New York City mempunyai longitud 74° barat. Untuk sebahagian besar sejarah, pelaut bersusah payah menentukan longitud. Longitud boleh dikira jika masa yang tepat bagi sesuatu pencerapan diketahui. Tanpa itu, seseorang boleh menggunakan sekstan untuk mengambil jarak qamari (juga dikenali sebagai pencerapan bulan, atau "lunar" secara singkatannya) yang, dengan almanak nautika, boleh digunakan untuk mengira masa pada longitud sifar (lihat Masa Min Greenwich)). Kronometer marin yang boleh dipercayai tidak wujud sehingga abad ke-18 dan tidak mampu dimiliki hingga abad ke-19. Selama kira-kira seratus tahun, dari sekitar 1767 hingga sekitar 1850, pelaut yang tidak mempunyai kronometer menggunakan kaedah jarak qamari untuk menentukan masa Greenwich untuk mencari longitud mereka. Seorang pelaut dengan kronometer boleh menyemak bacaannya menggunakan penentuan qamari masa Greenwich.